R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI  DETA

H O T Ă R Â R E A
privind aprobarea criteriilor pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în oraşul Deta.

Analizând temeiurile juridice, respectiv :

            a) art. 14 alin. (7) din Normele metodologice pentru punerea în aplicare a Legii nr. 152/1998 privind înființarea Agenției Naționale pentru Locuințe aprobate prin H.G. nr. 962/2001, cu modificările şi completările ulterioare;   

b) art. 129 alin. (7) lit. q) din Ordonanța de urgență a Guvernului nr.57/2019 privind Codul administrativ, cu modificările și completările ulterioare.
Ținând cont de:

a) referatul de aprobare nr. 5475/06.06.2022 al Primarului orașului Deta, în calitatea sa de inițiator;

b) raportul Compartimentului Asistenţă socială şi relaţii cu publicul din cadrul Aparatului de specialitate al Primarului orașului Deta, înregistrat sub nr. 5481/06.06.2022 prin care se propune aprobarea criteriilor pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în oraşul Deta;

c) avizul consultativ al Comisiei sociale a Consiliului local;
d) avizul favorabil al Ministerului Dezvoltării, Lucrărilor Publice și Administrației nr. 600091/19.05.2022 privind criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în orașul Deta, propuse prin aprobarea Hotărârea Consiliului Local Deta nr. 87/13.05.2022.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:
            Art. 1 - Se aprobă criteriile pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în oraşul Deta, în cadrul Programului de construcţii locuinţe pentru tineri destinate închirierii, conform anexei nr. 1, care face parte integrantă din prezenta hotărâre.
            Art. 2 - Se aprobă lista cu actele necesare ce trebuie prezentate împreună cu solicitarea de atribuirea unei locuinţe realizate prin Agenţia Naţională pentru Locuinţe destinată închirierii, conform anexei nr. 2, care face parte integrantă din prezenta hotărâre.
Art. 3 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;

- Compartimentului Asistenţă Socială şi relaţii cu publicul;

- Ministerului Dezvoltării, Lucrărilor Publice și Administrației;
            - prin publicare pe site-ul Primăriei oraşului Deta www.detatm.ro - Monitorul Oficial Local.

